SVEUČILIŠTE U ZAGREBU,

FAKULTET POLITIČKIH ZNANOSTI,

Ivana Lepušića 6, 10000 ZAGREB

KLASA:

URBROJ:

Temeljem članka 6. Pravilnika o provedbi postupaka nabave roba, usluga i radova za postupke obnove (Narodne novine, broj 126/2021) te u skladu s točkom 1.2 dokumentacije o nabavi, KLASA: 406-02/21-01/17, URBROJ: 251-73/02-21-2, u postupku nabave sukladno Pravilniku o provedbi postupaka nabave roba, usluga i radova za postupke obnove, evidencijskog broja nabave 41g, Naručitelj, Sveučilište u Zagrebu, Fakultet političkih znanosti, objavljuje:

1. **OBJAŠNJENJE S IZMJENOM DOKUMENTACIJE O NABAVI**

**Usluga vanjskih stručnjaka za upravljanje i administraciju projekta u sklopu Operacije „Cjelovita obnova zgrade oštećene potresom u Ulici Ivana Lepušića 6 u Zagrebu“ broj Ugovora o dodjeli bespovratnih financijskih sredstava: FSEU.2021.MZO.037**

Naručitelj ispravlja uočenu omašku u objavljenoj dokumentaciji o nabavi, kako slijedi:

U točki 6.3. Odredbe koje se odnose na podugovaratelje dio: “Uz zahtjev, ugovaratelj javnom naručitelju dostavlja podatke i dokumente iz točke 7.3.1. ove dokumentacije za novog podugovaratelja.”, mijenja se i glasi: “Uz zahtjev, ugovaratelj javnom naručitelju dostavlja podatke i dokumente iz točke 6.3.1. ove dokumentacije za novog podugovaratelja.”

U točki 6.3.1. Podaci o imenovanim podugovarateljima dio: “3. dostaviti europsku jedinstvenu dokumentaciju o nabavi za podugovaratelja.”, mijenja se i glasi: “3. dostaviti preostalu dokumentaciju traženu ovom dokumentacijom o nabavi za podugovaratelja.”

U točki 6.3.1. Podaci o imenovanim podugovarateljima dio: “Ako je gospodarski subjekt dio ugovora o nabavi dao u podugovor, podaci iz točke 7.3.1. ove dokumentacije moraju biti navedeni u ugovoru o nabavi.”, mijenja se i glasi: “Ako je gospodarski subjekt dio ugovora o nabavi dao u podugovor, podaci iz ove točke ove dokumentacije moraju biti navedeni u ugovoru o nabavi.”

Sukladno članku 6. Pravilnika o provedbi postupaka nabave roba, usluga i radova za postupke obnove, Naručitelj ovo objašnjenje s izmjenom stavlja na raspolaganje na internetskim stranicama Elektroničkog oglasnika javne nabave i na internetskim stranicama Naručitelja te objavljuje pročišćeni tekst dokumentacije o nabavi. Sve izmjene označene su crvenim fontom.